TV-nytt

Yle Nyheter TV-nytt on Yle Femin ruotsinkielinen uutislähetys. Yle Nyheterillä on päivittäin yksi päälähetys, kello 19.30. Arkisin esitetään myös viisi minuuttia kestävä lähetys 17.55. Aikaisemmin esitettiin myös myöhäislähetys, jonka alkamisaika riippui muusta ohjelmistosta. Kaikki TV-nyttin lähetykset esitetään Yle Teema & Femillä. TV-nyttin kello 17.55 alkava lähetys ei näy arkisin pohjoisimmassa Lapissa, vaan sen paikalla näkyy saamenkielinen uutislähetys Ođđasat. ==Historia== Ensimmäinen lähetys lähetettiin nimellä Från dag till dag 5. huhtikuuta 1965. Vuoden 1975 alussa nimeksi tuli nykyinen TV-nytt. TV-nyttin päälähetyksen alkamisaika on vaihdellut vuosien saatossa. Vuoteen 1990 TV-nyttin päälähetys alkoi kaikkina päivinä paitsi sunnuntaisin kello 18.00 ja lähetettiin maanantaisin TV2:ssa (toisinaan molemmilla kanavilla) ja muina päivinä TV1:ssä. Sunnuntain TV-nytt lähetettiin myöhään illalla kello 23:n tienoilla. 15. tammikuuta 1990 alkaen vuoden 1992 loppuun TV-nyttin päälähetys tuli nyt viikon jokaisena päivänä TV1:stä kello 18.00. Vuoden 1993 alusta TV-nyttin päälähetys alkoi maanantaista perjantaihin kello 18.10 TV2:ssa ja lauantaisin ja sunnuntaisin kello 17.45 TV1:ssä. Uudet lähetysajat saivat paljon arvostelua ja niinpä TV-nyttin alkamisajaksi tuli 23. elokuuta 1993 alkaen jälleen vanha tuttu 18.00 ja siitä lähtien TV-nyttin päälähetys tuli joka päivä TV1:stä. 28. lokakuuta 1996 TV-nyttin alkamisaikaa siirrettiin 15 minuuttia myöhemmäksi, kun FST:n alkuillan lastenohjelmat siirtyivät TV2:sta TV1:n puolelle. Vuosina 2001–2009 TV-nyttillä oli kaksi päälähetystä: ensimmäinen kello 18.15 TV1:ssä ja FST:n digikanavalla ja jälkimmäinen kello 20.00, joka nähtiin vain FST:n digikanavalla paitsi maanantaisin, jolloin se nähtiin myös analogisesti TV2:ssa. Syyskuusta 2007 alkaen TV-nyttiä on esitetty vain YLE FST5:ssä eli nykyisellä Yle Femillä. Vuosina 1997–2005 oli Ykkösen aamu-TV:ssä kolme Morgonnytt-lähetystä. Toistaiseksi viimeinen Morgonnytt lähetettiin joulukuussa 2005. Yleisradio lopetti Morgonnyttin säästösyistä. 2010-luvun alussa Yle Nyheter lähetti kaksi uutislähetystä arkiaamuina, Min morgon-ohjelman yhteydessä. Vuonna 2016 ruotsinkieliset uutiset tekivät paluun Aamu-TV:hen. TV-nyttin myöhäislähetys esitettiin nimellä Kvällsnytt 1990-luvulta vuoteen 2009. Myöhäislähetys esitettiin maanantaisin TV2:ssa sekä tiistaista perjantaihin TV1:ssä. Vuonna 2013 nimen alkuun lisättiin sanat Yle Nyheter.. Helmikuussa 2013 Ylen uutisten ja urheilun uudistuksessa TV-nytt sai samanlaisen visuaalisen ilmeen kuin suomenkielisetkin uutislähetykset, mutta tunnusmusiikilla on erilainen sovitus. ==Uutisankkurit== * Jan Torvalds (siirtynyt MTV:n palvelukseen 1980) * Antonia Berg * Thomas von Boguslawski * Håkan Forsgård (siirtyi 2011 yrityselämän palvelukseen) * Matilda Gyllenberg * Ida Henriksson * Ann- Christine Karhu * Gunilla Löfstedt-Söderholm (siirtynyt 2012 Litteratursällskapetiin) * Ingrid Mallén * Daniel Olin * Kristian Ulfstedt (siirtynyt eläkkeelle) * Kristina Wallendorff (siirtynyt eläkkeelle 2008, kuollut 2016) * Monica Welling (siirtynyt eläkkeelle 2008) * Carola Wessman- May * Veronica Bogomoloff * Katja Johansson * Liselott Lindström * Susanna Sjöstedt *Kristofer Gylling (eläkkeelle 2003, kuollut 2016) ==Kirjeenvaihtajat== *Bryssel: Daniel Olin *Hongkong: Björn Ådahl *Tallinna: Gustaf Antell *Tukholma: Ingemo Lindroos *Washington: Johanna Törn-Mangs == Lähteet == Luokka:Suomalaiset uutisohjelmat Luokka:Ruotsinkieliset televisio- ohjelmat